Noodpersoneel beroof wat probeer help | Netwerk24
Deur Arisa Janse Van Rensburg 30 Maart 2020 12:02
Philani Mhlungu, woordvoerder van die Gautengse departement van gesondheid, sê die nooddienswerkers is met ’n ambulans na die woonbuurt gestuur vir ’n noodgeval.
“Hulle was besig om vir ’n pasiënt ’n drup in te sit toe twee gewapende mans op die ambulans afpyl. Hoewel niemand in die voorval beseer is nie, is al die nooddienswerkers se persoonlike besittings gesteel,” sê Mhlungu.
Hy sê hy is onseker oor hoe sulke voorvalle gebeur, “want nie alles word aan ons gerapporteer nie”.
Mhlungu sê voorvalle soos dié verlaag die gemoedere van gesondheidswerkers, veral tydens die staat van inperking weens die Covid19-virussiekte, “maar ons personeel bly toegewyd op hul poste”.
ALERT: This evening in Winterveltd in north of Tshwane, our @GautengEMS
team in an ambulance from ODI base was held at gun point. The team is unharmed. 2 Males approached the open ambulance door whilst crew was busy sighting a IV line for the patient and produced a gun.
— Gauteng Health (@GautengHealth) March 29, 2020
Meer oor: Pretoria | Beroof
Paramedici kry berading ná aanval in W-Kaap